ΓΡΑΠΤΗ ΕΡΩΤΗΣΗ E-1298/01

υποβολή: Generoso Andria (PPE-DE), Luigi Cesaro (PPE-DE), Giuseppe Gargani (PPE-DE), Giuseppe Nistic (PPE-DE) και Stefano Zappal (PPE-DE) προς την Επιτροπή

(3 Μαΐου 2001)

Θέμα: Πρόβλημα απορριμμάτων - Κατασκευή εγκατάστασης διαλογής στο Palomonte

Λαμβάνονταςπόψη ότι η απόθεση των απορριμμάτων έχει καταστεί στην Καμπανία πρόβλημα έκτακτης ανάγκης άνευ προηγουμένου και ότι όλες οι κυβερνήσεις - εθνικές και περιφερειακές - ως επί το πλείστον κεντροαριστερές, ουδέποτε προέβησαν σε μία προσεκτική έρευνα για την εξεύρεση των καταλληλότερων χώρων απόθεσης και διαλογής των απορριμμάτων,

ερωτάται η Επιτροπή: βάσει ποιων κριτηρίων ελήφθη η απόφαση κατασκευής της εγκατάστασης διαλογής απορριμμάτων στο Δήμο του Palomonte στην επαρχία του Σαλέρνο, όταν η εν λόγω επιλογή έρχεται σε αντίθεση με τις παρακάτω πτυχές:

1. Η εντοπισθείσα περιοχή είναι άτυπη βιομηχανική ζώνη που θεωρείται αγροεπισιτιστικός πόλος και επομένως δεν μπορεί να δεχθεί την εγκατάσταση

2. Το εντοπισθέν κτίσμα προορίζεται για διαφορετική χρήση.

3. Το ίδιο κτίσμα είναι ήδη εξοπλισμένο για την παραγωγή επισιτιστικών προϊόντων και ως εκ τούτου ηπάρχουσα εγκατάσταση πρέπει να κατεδαφισθεί.

4. Υφίσταται σαφής αντίθεση με τις κοινοτικές οδηγίες καθόσον ουδεμία αξιολόγηση περιβαλλοντικών επιπτώσεων πραγματοποιήθηκε.

Υπό το πρίσμα των ανωτέρων, προτίθεται η Επιτροπή να παρέμβει στις αρμόδιες αρχές προκειμένου να τηρηθούν οι παραβιασθέντες κανόνες που αναφέρονται στο σημείο 4;

Απάντηση της κας Wallstrm εξ ονόματος της Επιτροπής

(18 Ιουλίου 2001)

Σύμφωνα με την οδηγία 85/337/ΕΟΚ του Συμβουλίου της 27ης Ιουνίου 1985 περί της εκτίμησεως των επιπτώσεων ορισμένων δημοσίων και ιδιωτικών έργων στο περιβάλλον(1) και την οδηγία 97/11/ΕΚ της 3ης Μαρτίου 1997(2), η οποία τροποποίησε την οδηγία 85/337/ΕΟΚ, τα κράτη μέλη είναιποχρεωμένα να εξασφαλίζουν ότι, πριν από την τυχόν χορήγηση αδείας, για τα έργα που ενδέχεται να έχουν σημαντικές επιπτώσεις στο περιβάλλον λόγω, μεταξύ άλλων, της φύσης, του μεγέθους ή της θέσης τους, απαιτείται άδεια για την εκτέλεσή τους και εκτίμηση όσον αφορά τις επιπτώσεις τους. Τα έργα που καλύπτονται από την οδηγία προσδιορίζονται στα παραρτήματα.

Κατά τη γνώμη της Επιτροπής, και με βάση τα στοιχεία πουπέβαλε το Αξιότιμο Μέλος του Κοινοβουλίου, το έργο στο οποίο αναφέρεται η ερώτηση - μονάδα επεξεργασίας λυμάτων - ενδέχεται να εμπίπτει στο πεδίο εφαρμογής των οδηγιών 85/337/ΕΟΚ και 97/11/ΕΚ, και, ειδικότερα, στις κατηγορίες 11γ του παραρτήματος ΙΙ της οδηγίας 85/337/ΕΟΚ (εγκαταστάσεις για την τελική διάθεση βιομηχανικών και οικιακών αποβλήτων, εκτός εάν εντάσσονται στο παράρτημα Ι) ή/και 11β του παραρτήματος ΙΙ της οδηγίας 97/11/ΕΚ (εγκαταστάσεις για την τελική διάθεση αποβλήτων - έργα που δεν περιλαμβάνονται στο παράρτημα Ι).

Σύμφωνα με την οδηγία 85/337/ΕΟΚ, προτού αυτήποστεί τροποποιήσεις, τα έργα που εμπίπτουν στο παράρτημα ΙΙ πρέπει ναπόκεινται σε εκτίμηση των περιβαλλοντικών επιπτώσεων (ΕΠΕ), εφόσον τα κράτη μέλη θεωρούν ότι τα χαρακτηριστικά τους το επιβάλλουν. Ωστόσο, τα κράτη μέλη θεωρούνται ωςποχρεούμενα να προβούν σε προεκτίμηση προκειμένου να εξακριβώσουν κατά πόσον τα έργα που περιλαμβάνονται στο παράρτημα ΙΙ χρειάζεται ναποβληθούν σε διαδικασία ΕΠΕ. Σύμφωνα με την οδηγία 85/337/ΕΟΚ, όπως αυτή τροποποιήθηκε, προκειμένου περί έργων του παραρτήματος ΙΙ, τα κράτη μέλη είναιποχρεωμένα να καθορίζουν με εξέταση κατά περίπτωσιν, ή με τη χρήση ορίων, ή με τον καθορισμό κριτηρίων, κατά πόσον το επίμαχο έργο πρέπει ναπόκειται σε εκτίμηση των επιπτώσεών του, σύμφωνα με τα άρθρα 5 έως 10.

Προκειμένου να προσδιοριστούν οι ακριβείς κοινοτικές νομοθετικές διατάξεις που εφαρμόζονται εν προκειμένω είναι αναγκαίο να ελέγχεται πότεπεβλήθη η αίτηση για τη χορήγηση αδείας στην αρμόδια αρχή: τα έργα των οποίων οι αιτήσεις για τη χορήγηση αδείαςπεβλήθησαν σε αρμόδια αρχή πριν από τις 14 Μαρτίου 1999 διέπονται από τις διατάξεις της οδηγίας 85/337/ΕΟΚ (πριν από την τροποποίησή της το 1997).

Η Επιτροπή έχει ήδη αρχίσει την εξέταση της καταγγελίας για το συγκεκριμένο έργο και απεστάλη επιστολή στις ιταλικές αρχές για περαιτέρω ενημέρωση επί του θέματος. Η Επιτροπή θα λάβει τα κατάλληλα μέτρα προκειμένου να εξασφαλίσει την τήρηση του κοινοτικού δικαίου εν προκειμένω και ειδικότερα της προαναφερθείσας οδηγίας.

(1) ΕΕ L 175 της 5.7.1985.

(2) ΕΕ L 73 της 14.3.1997.